ତୋର ଦିନେକୁ ମୋର ଦିନେ, ୨୦୧୬ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସାର୍ଥକ ଟିଭିର ମାଲିକ ସୀତାରାମ ଅଗ୍ର‌ୱାଲ ଏବଂ ପ୍ରଦ୍ୟୁମ୍ନ ଲେଙ୍କାଙ୍କ ପ୍ରଯୋଜନାରେ ୨୦୧୬ ଦୁର୍ଗାପୂଜା ପାଇଁ ଅକ୍ଟୋବର ୮ ତାରିଖରେ ମୁକ୍ତିଲାଭ କରିଥିଲା । ସୁଧାଂଶୁ ମୋହନ ସାହୁ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିବା ବେଳେ ସଂଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଏହି ଚଳଚ୍ଚିତ୍ରରେ ପ୍ରଥମଥର ପାଇଁ ଅରିନ୍ଦମ ରାୟ ଏବଂ ଅମ୍ଳାନ ଏକାଠି ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଦୁଇଜଣ ନାୟକ ଏବଂ ଦୁଇ ନାୟିକା ଅଭିନୟ କରିଥିଲେ ।